**Velkommen til ”Danska: En introduktion” (aften)**

Foråret 2018

# **Praktiske oplysninger**

Jeg har kontor på 2.sal (sv. tredje våningen) i Lingvisthuset i L310. Studiesekretær Gunilla Ek har kontor på 1.sal. (sv. andra våningen), og studievejleder Åsa Wikström befinder sig i H123 (Humanisthuset). Har I brug for at tale med bitrædende studierektor, så skal I tale med Lena Larsson (L217c). Et råd fra tidligere studerende: Begynd gerne på læsning af romanerne allerede nu. Det bliver let for sent.

Min mailadresse er: **lone.koldtoft@nordlund.lu.se****,** og mit tlf.nr. er: 46 222 8708

Kontakt mig gerne, hvis der er spørgsmål eller problemer. Lettest over mail.

##### Hold og studiegrupper

* Ved siden af det store hold forventer jeg, at I arbejder i mindre studiegrupper på 4-6 studerende. Tal med mig, hvis I foretrækker at arbejde individuelt på introduktionskurset. Lander I i en studiegruppe, der ikke fungerer, så kom til mig. Det er utrolig vigtigt, at I arbejder i grupperne. Mange tidligere studerende fortæller, at det er godt at have nogle, man kan spørge til råds og diskutere med. For nogle studerende er det nyt at arbejde med udtale og grammatik, og der er en studiegruppe guld værd. Så sæt tid af til arbejdet i studiegrupperne uden for undervisningen!
* Jeg ved, at det er lidt vanskeligere med gruppearbejde på aftenholdene end på dagholdene, men tydeligvis klarer mange studerende sig bedre ved at have nogle medstuderende, som de kan lave øvelserne med. I kan mødes før eller efter undervisningen. Der er mange lokaler, der er ledige efter kl.19, når vi slutter.

Litteraturliste:

**Anskaf selv** følgende:

* Kompendium kan købes for 40,- skr. i SOL-receptionen. Spørg efter dansk 1, efteråret 2017 eller foråret 2018, lærer: Lone Koldtoft. Det er vigtigt, at mit navn står på kompendiet, så I ikke får Roberts kompendium.
* Robert Zola Christensen: *Dansk – nabosprog og fremmedsprog*. (2007/2017) Der findes en ældre udgave, der har titlen *Dansk for svensktalende*. Den kan I sagtens benytte, men vær opmærksom på, at sidetallet er anderledes.
* Iben Mondrup: *Godhavn*. Gyldendal 2014.
* Manu Sareen: *Iqbal Farooq og den sorte pjerrot*. Carlsen 2006.

Det er muligt at bestille bøgerne over fx [**www.saxo.dk**](http://www.saxo.dk)eller[**http://lexis.adlibris.com/se**](http://lexis.adlibris.com/se)**.** Det er vigtigt at skaffe litteraturen så hurtigt som muligt, da det kan tage tid med forsendelsen. Vigtigst er i første omgang *Dansk – nabosprog eller fremmedsprog* eller *Dansk for svensktalende*. Den skal vi bruge med det samme.

**Udlån**

I kan låne brætspil (TP, Matador, scrabble, Danmarksspillet).

**Hjælpemidler findes på Sol-biblioteket:**

* Christensen, Robert Zola og Lisa Christensen (2005/2014): ”Dansk Grammatik”, 1:a uppl. Syddansk Universitetsforlag, Odense, ISBN 87-7674-042-0, (304 s.).
* Fischer-Hansen, Barbara og Kledal, Ann (1994/2004): ”Grammatikken – håndbog i dansk grammatik for udlændinge”, 1:a uppl, Köpenhamn: Special-pædagogisk Forlag. ISBN: 877399-7447 (335 s.).
* Gads ordbøger, svensk-dansk, dansk-svensk(1992), 1:a uppl. Köpenhamn: Gad. ISBN: 87-12-01803-1 (s. 822).
* ”Svensk-Dansk Ordbog”, Politikens forlag 2010. (På adlibris.com koster den 286 skr.)
* ”Politikens nudansk ordbog med etymologi” (2006), 3:e uppl. Köpenhamn: Politikens Forlag. ISBN: 978-8-756765-05-3 (1631 s.)

**Vejledning mht. køb af hjælpemidler:**

Læser I flere kurser på a-delen, er det rart at have en grammatikbog. Grammatikken – håndbog i dansk grammatik” er en god pædagogisk fint opbygget bog med forklaringer og mange eksempler, men den er desværre lidt dyr. ”Dansk grammatik” er til de studerende, der er meget interesserede i dansk grammatik. Bogen er virkelig god og har alt det, man kan ønske sig.

En stor hjælp til oversættelse af ord på nettet er: [www.ordnet.dk](http://www.ordnet.dk) (http://ordnet.dk/ddo) Her finder I Den danske Ordbog (Moderne Dansk Sprog), samt ODS (Ordbog over det Danske Sprog), der er med ældre ord (http://ordnet.dk/ods). Vil I anskaffe en ordbog i papirudgave, så køb fx ”Politikens Nudansk Ordbog”. Har man ikke penge til den nyeste udgave, kan man købe den billigt brugt (second hand) over nettet. Der er en del eksemplarer på Sol-biblioteket – til udlån og til læsesalsbrug. Jeg har også et par eksemplarer, som I kan låne et par dage ad gangen.

##### Hjemmesider

* <http://sprogkoordinationen.org/> Her kan I finde henvisninger til ordbøger, kurser, seminarer, sprogpiloter osv.
* <http://schwa.dk/om-siden/> Ph.d.stipendiat Ruben Schachtenhaufen ved CBS har lavet en hjemmeside/blogg om dansk talesprog.
* Dansk Sprognævn har en god hjemmeside med stave- og grammatikøvelser, artikler osv.: [www.dsn.dk](http://www.dsn.dk)
* Danmarks Radio har rigtig meget at byde på af tv og radio. Gå fx ind på P1 og hør nogle af deres forrygende udsendelser om litteratur, film, computere, ungdomskultur, politik etc. : [www.dr.dk](http://www.dr.dk). Lyt også gerne til 24syv: <http://www.radio24syv.dk/forside>
* Dansk Sprog- og Litteraturselskab har en fin hjemmeside: [www.sproget.dk](http://www.sproget.dk) Her kan I Iæse om udviklingen inden for dansk sprog, være med på sproglege, høre lydfiler og meget andet. MEGET NYTTIG hjemmeside.
* På denne hjemmeside: http://www.staff.hum.ku.dk/ce/mom/ kan I finde to artikler fra Mål og Mæle 2008, hvor Nina Grønnum skriver om, hvorfor dansk er så svært at forstå.

Lektionernes indhold

* Kurset er primært et teoretisk kursus, hvor vi beskæftiger os med dansk fonetik, grammatik og enkelte danske prosa og sagprosatekster. De studerende skal dog lave en del øvelser hjemme for at understøtte teoridelen, men først på kurset ”Mundtlig dansk” og ”Skriftlig dansk” vil der blive tale om dansk tale- og skriftsprog i praksis. Vil du altså lære at tale og skrive dansk, må du vente til kursus 2 og 3.
* Grammatik.
* Fonetik.
* Ordforråd.
* Lytteøvelser.
* Diskussion af romaner og eventyr.
* Skriftlig hjemmeopgave i studiegrupper.

**Se Kursplan för NODA13**, Danska 1 på hjemmesiden.

Eksamenskrav til den studerende:

Før den studerende kan gå til skriftlig eksamen forudsættes det, at den studerende har:

* været til stede minimum 80% af undervisningen. Husk: Sidste undervisningsgang er **absolut obligatorisk\***. Her får I nemlig en lytteøvelse, der tæller med i den samlede.eksamensbedømmelse. Se to eksempler på en eksamen s. 45 - 62 i kompendiet.
* lavet de forskellige øvelser, deltaget aktivt i undervisningen og i studiegruppearbejdet uden for undervisningen. Dvs. lytteøvelser, huskegloser, fonetik- og grammatikøvelser, diskuteret de to romaner.
* skrevet del-eksamen den 13.marts. Absolut **obligatorisk**.\*

Forberedelse

* *Dansk, en introduktion* er et **halvtidsstudie**, og det forventes, at den studerende bruger **meget tid derhjemme** på at lytte til dansk (lydfiler, dansk radio og tv, danske hjemmesider) samt forberede undervisningen (læse og lave øvelser). Det forventes altså, at I træder ind i **”dansk rum”** hver eneste dag de næste 10 uger. Spørg jer selv hver aften: Har jeg lyttet til dansk radio i dag? Har jeg sunget med på et par danske sange? Har jeg læst eller hørt danske nyheder på nettet? Har jeg øvet danske udtryk i dag? Med andre ord gør alt, hvad I kan for at være i et sprogligt, kulturelt dansk rum den næste tid.
* Endvidere kræver kurset, at de studerende tager **aktivt del i grupperne**. Grupperne mødes før/efter de forskellige undervisningsgange og diskuterer dagens tekster samt gennemgår øvelser.

Eksamensform:

En 4-timers skriftlig eksamen

* En kort lytteøvelse med efterfølgende 5-6 spørgsmål (Denne del af eksamen kommer til foregå den sidste undervisningsgang ).
* Sprogteoretiske spørgsmål: Fonetiske og grammatiske forskelle og ligheder mellem dansk og svensk.
* Litterære spørgsmål.

*I kan finde to eksempler på en eksamen i kompendiet.*

**Brug for støtte?**

Har du brug for støtte på grund af en funktionsnedsættelse, så kontakt Åsa Wikström så hurtigt som muligt.

Tirsdag den 16.jan. kl.16.15- 19.00 (\*intro-møde allerede kl.16.15-16.00) i H135a

* Intromøde.
* Velkomst: Vi hilser på hinanden. Hvad hedder du? Hvor kommer du fra? Hvad studerer du?
* Bold: Hvad hedder du? Jeg taler ...
* Snakkespil to og to.
* Vi synger: ”ABC-rap”, s. 34 i kompendiet.
* Præsentation af kurset - lektionsplan, bogindkøb, mailliste, film, spil, diskussion af tekster, inddeling i studiegrupper, studiegruppeopgave og eksamen. Vigtigst er, at du anskaffer kompendium og *Dansk – nabosprog og fremmedsprog*.
* Besvar spørgeskemaet (enkäten på s. 1-3 i kompendiet eller bagerst i lektionsplanen).
* Lytteøvelse ”Prinsessen på ærten”, s. 36.

Tirsdag den 23.jan. kl.16.15-19.00 i H135a

**Nedenfor kan I se, hvad I skal lave/læse, inden I kommer til undervisningen.**

* Skriv ordforrådsøvelsen s. 8 og 9 i kompendiet og kig gerne samtidigt på s. 251 – 252 i *Dansk – nabosprog eller fremmedsprog.*
* Læs hjemme: *Dansk – nabosprog eller fremmedsprog* s. 131 - 144.
* Lav hjemme: Øvelse - infortis-, klusil- og spirantsvækkelse. Se kompendiet s. 11 i kompendiet.
* Sigurds ABC ”Aben Alibaba” s. 35.
* 10 minutters ordforråd: Der er 15 nye ord, som skal øves hjemme og i grupperne. Se side 22-31 i kompendiet. Til undervisningen får I udleveret en indsætningsøvelse (lille prøve), som vi retter sammen. Lav Huskegloser ”opgave 1” s. 25.
* Læs om numeralierne s. 53-56 og lav øvelserne s. 61 – 64 og s. 93 i *Dansk – nabosprog eller fremmedsprog*.
* Er der blevet dannet studiegrupper? Har alle en studiegruppe?

**Studiegrupperne mødes inden eller efter undervisningen. Benyt jer af grupperummene i kælderen i Lingvisthuset under Nordiska Språk. I kan booke rummene i SOL-receptionen. Der er også tit ledige borde på Sol-biblioteket.**

Tirsdag den 30.jan. kl.16.15-18.00 i H135a

**Nedenfor kan I se, hvad I skal lave/læse, inden I kommer til undervisningen.**

* 10 minutters ordforråd. Lav ”opgave 2 - huskegloser” s. 26.
* Vi synger Benny Andersens sang ”Se hvilken morgenstund”, s. 10.
* Læs: *Vokalskema* s. 32 i kompendiet.
* Læs: *Dansk – nabosprog eller fremmedsprog* s. 189-196.
* Læs: “Kanonkongen” s. 16 i kompendiet. Hvordan udtales de forskellige a-vokallyde i digtet?
* A-Leg udenfor (hvis vejret tillader det).

**Studiegrupperne mødes inden undervisningen og øver huskegloser, udtalelære og pronominer.**

Tirsdag den 6.feb. kl.16.15-19.00 i H135b

**Nedenfor kan I se, hvad I skal lave/læse, inden I kommer til undervisningen.**

* Alle studiegrupperne (eller individuelt) laver et rim/et digt. S. 12- 13 i kompendiet. Det skal læses op for resten af holdet. En fra hver studiegruppe skriver digtet på tavlen. Øvelsen kan også laves individuelt.
* 10 minutters ordforråd. Lav ”opgave 3 - huskegloser” s. 27 – 29 i kompendiet.
* Læs: *Dansk – nabosprog eller fremmedsprog* s. 196 – 205.
* Læs: ”Citroner er sure og gule” og “Ylle, Dylle, Dolle” s. 16-17 i kompendiet. Udtale af “d” og “g”.
* Lytteøvelse ”Klods-Hans” s. 36.
* Læs: Pronominer s. 51 – 60 og øvelserne s. 87 – 92 i *Dansk – nabosprog eller fremmedsprog*.
* Evt. sang og vrøvlerim s. 18.

**Studiegrupperne mødes inden undervisningen og øver huskegloser, udtalelære, præpositioner og diskuterer og laver øvelser til romanen. Det er meget tidskrævende at besvare spørgsmålene til romanen.**

Tirsdag den 20.feb. kl.16.15-19.00 i H435

* Sang: ”Min kat, den danser tango”, s. 65.
* 10 minutters ordforråd. Lav ”opgave 4 - huskegloser” s. 30 i kompendiet.
* Lav øvelserne 1-7 i *Dansk – nabosprog eller fremmedsprog* s. 205 – 207.
* Læs: Iben Mondrups roman ”Godhavn”og diskutér spørgsmålene i grupperne s. 33 - 34 i kompendiet.
* Læs: Præpositioner s. 57 – 58 og lav øvelserne s. 85 i *Dansk for svensktalende* eller s. 65 – 66 i *Dansk – nabosprog eller fremmedsprog*. Samt lav øvelserne s. 14 - 15 i kompendiet.
* Gigis ”Gertrud”, indsættelsesøvelse bagerst i lektionsplanen og s. 63 – 65 i kompendiet 2018 <https://www.youtube.com/watch?v=lh80QEsJEqo>

**Studiegrupperne mødes inden undervisningen og laver udtaleøvelser, øver huskegloser og træner orddiktat.**

Tirsdag den 27.feb. kl.16.15-19.00 H135b

* 10 minutters ordforråd. Lav ”opgave 5 - huskegloser”. Side 31.
* Lav øvelserne 8-12, s. 208 - 210 i *Dansk – nabosprog eller fremmedsprog*.
* Læs: Substantiver i *Dansk – nabosprog eller fremmedsprog* s. 19 – 27 og lav øvelserne s. 75 - 78.
* Læs: Mustafas kiosk s. 38 - 41.
* Læs: Ole Lund Kirkegaard ”Gummi-Tarzan” s. 44 - 49.
* Øv de 20 ord, der er understreget i teksten. I skal kunne stave dem (helst fejlfrit). Skriv op, hvilken ordklasse ordet tilhører, og hvordan det bøjes. Eksempelvis er ”boede” understreget. Her skal I således skrive, at der er tale om et verbum, og at det bøjes på følgende måde: (imperativ) bo, (infinitiv) bo, (præsens) bor, (præt.) boede, (præt. part.) har boet.
* Lytteøvelse.

**Studiegrupperne mødes inden undervisningen og laver udtaleøvelser, øver præpositioner og diskuterer og laver øvelser til romanen. Det er meget tidskrævende at besvare spørgsmålene til romanen.**

Tirsdag den 6.marts kl.16.15-19.00 i A139b

* Sang: ”I en skov en hytte lå”, s. 65.
* Læs: *Dansk – nabosprog eller fremmedsprog* s. 211 – 215 + øvelse s. 215.
* Læs: Adjektiver i *Dansk – nabosprog eller fremmedsprog* s. 29 – 35 og lav øvelserne s.79 - 80.
* Læs: Manu Sareen *Iqbal Farooq og den sorte pjerrot*.
* Lav øvelserne til romanen og diskutér spørgsmålene i studiegrupperne. Arbejdsspørgsmål til romanen er bagerst i lektionsplanen eller s. 66 – 80.

**Studiegrupperne mødes inden undervisningen.**

Tirsdag den 13.marts kl.16.15-19.00 i H140

* **Del-eksamen: Lytteøvelse! Obligatorisk! Kom gerne 5 minutter før.**
* Læs: Verber s. 37 – 46 og lav øvelserne s. 81 - 84 *Dansk – nabosprog eller fremmedsprog* .
* Læs: Hjælpe- og modalverber s. 46 – 50 og øvelserne s. 84 – 86 i *Dansk – nabosprog eller fremmedsprog*.
* Vi synger ”Grønland” og ”Finland” fra ”Sigurds Verdensatlas”, side 50 og 50a.
* Lones quiz s. 4 – 7.
* Sang: ”Dav dav alle sammen” s. 19. Lav den lille øvelse.
* Mangler vi noget?
* Evaluering.

Eksamen den 15.marts kl.16.00 – 20.00